  Анжелика Тихонова корреспондент Удмуртиын 23-тӥ куартолэзьлы коронавирусэн 18 выль висисьёсты шараязы. Со сярысь «ВКонтакте» мерлыко вотэсысь бамаз элькунлэн тӧроез Александр Бречалов ивортӥз.  Висёнзы Можгаын 14 улӥсьёслэн, Ижкарын кык улӥсьёсьлэн, Сюмси но Вавож ёросъёсын быдэн одӥг улӥсьёслэн зэмаз. Куинез соос пӧлысь нылпиос, витез - 60 арессэс ортчем кунмуртъёс Александр Бречалов, Удмуртилэн тӧроез Эмчиос эшшо 13 муртэз йӧнатӥзы. Бурмемъёслэн лыдзы 301-озь йылӥз Элькунысьтымы вирусъёсты эскеронъя укмыс лабораториосын оглом 52 сюрс 742 эскеронъёс ортчытӥзы ини. Берло уй-нунал ӵоже - 1 сюрс 568 анализъёсты коронавируслы учкизы.  Туннэ нуналлы Удмуртиын коронавирусэн черлам 510 адямиосты пусйизы. 14-ез соос пӧлысь улонысь кошкизы. Тодэ вайытом, нунал азьвыл 15 выль висисьёсты шараязы вал. Тегъёс: Тазалык Удмуртия коронавирус АлександрБречалов  